
148 Έναρξη ισχύος των διατάξεων των άρθρων 41 ν. 1249/ 


1982 και 14 ν. 1473/1984, για τον προσδιορισμό της φο¬ 
ρολογητέος αξίας των μεταβιβαζόμενων ακινήτων . 1 

149 Τροποποίηση διατάξεων του Β.Δ. 287/73 «Περί συστάσεως 

εν θεσσοιλονίκη Κέντρου Περιθάλψεως Ανιάτων Παίδων και 
συγχωνεύσεως εις τούτο του Πρεβεντορίου «Ο ΑΓΙΟΣ ΔΗ- 
ΜΗΤΡΙΟΣ» θεσσοιλονίκης, ως και των διατάξεων του Π.Δ/ 
τος 976/1977 . 2 

150 Σύσταση Ν.Π.Δ.Δ. με την επωνυμία «θεραπευτήριο Χρονιών 

Παθήσεων Άρτος» και έγκριση του Οργανισμού διοίκησης 
και λειτουργίας αυτού. 3 

151 Σύσταση θέσεων προσωπικού στο θεραπευτήριο Χρονιών Πα¬ 
θήσεων Νιγρίτος. 4 

152 Τροποποίηση Καταστατικού Κρατικής Φαρμακαποθήκης 

Α.Ε. 5 


153 Συγχώνευση των Ε.Β.Ε. Αγρίνιου, Βόλου, Δράμας, Ηπείρου, 
Ηροίκλείου, Καβάλος, Καλαμάτας, Κέρκυρας, Αάρισας, Μυ¬ 
τιλήνης, Πάτρας, Σάμου, Χίου με τα ΕΠΑΓΓ. και ΒΙΟ- 
ΤΕΧΝ. Επιμελητήρια Αγρίνιου, Βόλου. Δράμας, Ηπείρου, 
Ηρακλείου, Καβάλας, Καλαμάτας, Κέρκυρας, Λάρισας, Μυ¬ 
τιλήνης, Πάτρος, Σάμου, Χίου, αντίστοιχα καθώς και του 
Ε.Β.Ε. Δωδεκανήσου με το Ε.Β.Ε. Κοώύμνου - Κω, και ρύθ¬ 
μιση θεμάτων που αφορούν τα συγχωνευόμενα Επιμελητή- 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 148 

(!) 

Έναρξη ισχύος των διατάξεων των άρθρων 41 ν. 1249/1982 και 14 
ν. 1473/1984, για τον προσδιορισμό της φορολογητέος αξίας των 
μεταβιβαζόμενων οικινήτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: α) το άρθρο 41 του ν. 1249/1982 (ΦΕΚ 43 
Α'), όπως συμπληρώθηκε και τροποποιήθηκε με το άρθρο 14 του ν. 
1473/1984 (ΦΕΚ 127 Α'), β) την υπ’ αριθ. 166/1988 γνωμοδότηση 
του Συμβουλίου της Επικρατείος, με πρόταση του Υπουργού των Οικο¬ 
νομικών, αποφασίζουμε: 

Άρθρο μόνο. 

Η ισχύς των διατάξεων του άρθρου 41 του ν. 1249/1982 (ΦΕΚ 43 
Λ ), όπως τροποποιήθηκε και συμπληρώθηκε με τις διατάξες του άρ¬ 
θρου 14 του ν. 1473/1984 (ΦΕΚ 127 Α'), για τον προσδιορισμό της 
φορολογητέος άξιος των οικινήτων που μεταβιβάζονται με οιντοιλλαγμα 


ή αιτία θανάτου, δωρεάς, γονικής παροχής ή προίκος, αρχίζει από τη 
15η Απριλίου 1988, για τα ακίνητα που βρίσκονται εντός σχεδίου 
στους δήμους Κέρκυρας, Αλεξανδρούπολης, Κομοτηνής, Ξάνθης, Δρά¬ 
μας, Καβάλας, Κερατέας, Λαυρεωτικής και στς κοινότητες: α) Αναβύ- 
σου: Άγιος Νικόλαος (συνεταιρισμός Αττική αρχιτεκτόνων), Τουρκο- 
χώραφο (συνεταιρισμός δημοσίων υποιλλήλων), συνοικισμοί: Αρετσού 
(διανομές 1931 και 1953) και Βλάχικα (διανομή 1931), β) Αρτέμιδας 
(Λούτσα), γ) Μαραθώνα: Σχοινιάς (συνεταιρισμός δικαστικών υποΛλή- 
λων, συνεταιρισμός δικαστών και εισαγγελέων), δ) Νέος Μάκρης: Νέα 
Μάκρη (διανομή 1924), Αγία Μαρίνα (διανομή 1955), Ανατολή (δια¬ 
νομές 1951 και 1967), οικισμοί: Εφημεριδοπωλών, Λιβίσι, Φλωρίς, ε) 
Ποιλαιάς Φώκαιος: παροιλία, οικισμός υπαλλήλων Α.Τ.Ε., στ) Σαρωνί- 
δος. 

Στον Υπουργό Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 31 Μαρτίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΔΗΜΗΤΡΗΣ ΤΣΟΒΟΛΑΣ 
-♦- 

( 2 ) 

Τροποποίηση διατάξεων του Β.Δ. 287/73, «Περί συστάσεως εν Θεσσα¬ 
λονίκη Κέντρου Περιθάλψεως Ανιάτων Παίδων και συγχωνεύσεως 
εις τούτο του Πρεβεντορίου «Ο ΑΓΙΟΣ ΔΗΜΗΤΡΙΟΣ» Θεσσαλονί¬ 
κης, ως και των διατάξεων του Π.Δ/τος 976/1977. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντος υπόψη: 

1. Τς διατάξες: 

α. Του άρθρου 5 του Ν.Δ. 162/73 (Φ.Ε.Κ. 227/73). 
β. Του άρθρου 17 παρ. 1 του νόμου 1320/83 (Φ.Ε.Κ. 6/11.1.83). 
γ. Του άρθρου 13 του νόμου 1232/82 (Φ.Ε.Κ. 22/25.2.82). 
δ. Του άρθρου 8 του Π.Δ/τος 574/82 (Φ.Ε.Κ. 104/30.8.82), σε 
συνδυασμό με το άρθρο 16 παρ. 1 εδ. δ’ του νόμου 1558/85, (Φ.Ε.Κ. 
137/26.7.85). 

ε. Του άρθρου 24 παρ. 5 του νόμου 1558/85. 
στ. Των άρθρων 1, 4, 13, 24 παρ. 8 κ.λπ. του νόμου 1586/86. 
(Φ.Ε.Κ. 37/1.4.86). 

ζ. Την 2389/13.2.87 κοινή απόφαση του Πρωθυπουργού και του 
Υπουργού Οικονομικών, (Φ.Ε.Κ. 81/87 τ.Β’). 

η. Τς 669/26.4.84, 330/23.4.85 και 287/27.5.87 γνωμοδοτή- 
σες του Συμβουλίου της Επικρατείος, μετά από πρόταση των Υπουρ¬ 
γών Προεδρίας της Κυβέρνησης, Υγείος, Πρόνοιας και Κοινωνικών 
Ασφαλίσεων και του Υφυπουργού Οικονομικών, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Άρθρο 1 
Ηλικία-τροφεία 

Το άρθρο 5 του Β.Δ. 287/73 αντικαθίσταται ως εξής: · 

1. Τα εισαγόμενα παιδιά στο Κέντρο πρέπει να έχουν ηλικία από 2 
μέχρι και 18 ετών, με δυνατότητα παραμονής τους μέχρι συμπληρώ- 
σεως του 25ου έτους. 

2. Από τα εισαγόμενα παιδιά, αυτά που είναι ανασφάλιστα και κρίνο- 
νται ως οικονομικά αδύνατα, βάσει της προβλεπόμενης διαδικασίας υπό 
των διατάξεων του Ν.Δ. 57/1973 (Φ.Ε.Κ. 149/73), περιθάλπονται 
δωρεάν, όσα δε είναι ασφαλισμένα σε ασφαλιστικούς φορείς, με πλη¬ 
ρωμή τροφείων - νοσηλίων, σύμφωνα με τις ισχύουσες κάθε φορά διατά¬ 
ξεις. 

Άρθρο 2 
Αριθμός κλινών 

Στο άρθρο 6 του Π.Δ/τος 287/73 αντικαθίσταται ως εξής: 

Η δυναμικότητα του Κέντρου Περιθάλψεως Παιδιών «0 ΑΓΙΟΣ ΔΗ- 
ΜΗΤΡΙΟΣ» Θεσσαλονίκης ορίζεται σε εκατόν πενήντα πέντε (155) κλί¬ 
νες. 

Άρθρο 3 
Αύξηση θέσεων 

Οι υπάρχουσες θέσεις του προσωπικού του Ιδρύματος, που προβλέ- 
πονται στα Π.Δ/τα 976/1977 και 209/1983 αυξάνονται κατά κατη¬ 
γορίες και κλάδους ως εξής: 

1. ΚΛΑΔΟΙ ΚΑΤΗΓΟΡΙΑΣ Π.Ε. 

α) Κλάδος Π.Ε. Διοικητικός - Οικονομικός Μία (1) θέση με βαθμό 
Γ-Α. 

β) Κλάδος Π.Ε. θεραπευτών Λόγου Μία (1) θέση με βαθμό Γ-Α. 
ΚΛΑΔΟΙ ΚΑΤΗΓΟΡΙΑΣ Τ.Ε. 
α) Κλάδος Τ.Ε. Εργοθεραπείας. 

Δύο (2)·θέσεις με βαθμούς Γ-Α. 
β) Κλάδος Τ.Ε. Φυσικοθεραπείας. 

Δύο (2) θέσεις με βαθμούς Γ-Α. 

ΚΛΑΔΟΙ ΚΑΤΗΓΟΡΙΑΣ Δ.Ε. 
α) Κλάδος Δ.Ε. Βοηθών Νοσοκόμων. 

Δύο (2) θέσεις με βαθμούς Γ-Α. 
β) Κλάδος Δ.Ε. Βοηθών Φαρμακείου 
Μία (1) θέση με βαθμούς Γ-Α. 

ΚΛΑΔΟΙ ΚΑΤΗΓΟΡΙΑΣ Τ.Ε. 

α) Κλάδος Τ.Ε. Προσωπικού Καθαριότητας. 

Τρεις (3) θέσεις με βαθμούς Δ-Γ εκ των οποίων: 

Δύο (2) θέσεις για εργασίες καθαριότητας. 

Μία (1) θέση για εργασίες Πλύντριας - Σιδηρώτριας. 
β) Κλάδος Τ.Ε. Βοηθητικού Τγειονομικού Προσωπικού (για εργα¬ 
σίες φροντίδος ασθενών). 

Δεκαέξι (16) θέσεις με βαθμούς Δ-Γ εκ των οποίων: 

Δεκαπέντε (15) θέσεις για εργασίες Πρακτικής Νοσοκόμου. 

Μία (1) θέση για εργασίες Απολυμαντή. 

γ. Κλάδος Τ.Ε. Βοηθητικού Προσωπικού τρεις (3) θέσεις με βαθ¬ 
μούς Δ-Γ. 

Άρθρο 4 

Προσόντα διορισμού 

Προσόντα διορισμού στον εισαγωγικό βαθμό των ανωτέρω κλάδων 
ορίζονται τα κάτωθι: 

Για τον κλάδο Π.Ε. Διοικητικός - Οικονομικός πτυχίο ή δίπλωμα νο- 
μικής ή πολιτικών ή οικονομικών επιστημών ή πτυχίο ή δίπλωμα 
ΑΣΟΕΕ ή ΠΑΣΠΕ ή ανώτατων βιομηχανικών σχολών της ημεδαπής ή 
ισότιμο αντίστοιχης ειδικότητας, σχολών της αλλοδαπής. 

I ια τον κλάδο Π.Ε. Θεραπευτών Λόγου, πτυχίο θεραπευτού του λό¬ 
γου ανώτατης σχολής της ημεδαπής ή ισότιμο σχολής της αλλοδαπής ή 
πτυχίο παιδαγωγικών ανώτατης σχολής της ημεδαπής ή ισότιμο σχο- 
λής της αλλοδαπής και εξειδίκευση στη θεραπεία του λόγου. 

- Για τον κλάδο Τ.Ε. Εργοθεραπείας, πτυχίο ή δίπλωμα εργοθεραπείας 
των Τ.Ε.Ι. ή το ομώνυμο ή αντίστοιχης ειδικότητος πτυχίο ή δίπλωμα 
ισοτίμων σχολών της ημεδαπής ή αλλοδαπής, ή φων ΚΑΤΕΕ ή ισοτί¬ 
μων σχολών της ημεδαπής ή αλλοδαπής. 

- I ια τον κλάδο Τ.Ε. Φυσικοθεραπείας, πτυχίο ή δίπλωμα Φυσικοθερα¬ 
πείας των ΤΕΙ ή το ομώνυμο ή αντίστοιχης ειδικότητος πτυχίο ή δί¬ 


πλωμα ισότιμων σχολών της ημεδαπής ή αλλοδαπής, ή των ΚΑΤΕΕ ή 
ισοτίμων σχολών της ημεδαπής ή αλλοδαπής. 

- Για τον κλάδο Δ.Ε. Βοηθών Νοσοκόμων, απολυτήριος τίτλος τεχνι¬ 
κής - επαγγελματικής σχολής δευτεροβάθμιας εκπαίδευσης ή άλλης 
ισότιμης σχολικής μονάδος της ημεδαπής ή αλλοδαπής ή πτυχίο των 
πρώην σχολών βοηθών νοσοκόμων μονοετούς φοίτησης. 

- Για τον κλάδο Δ.Ε. Βοηθών Φαρμακείου απολυτήριος τίτλος τεχνικής 

- επαγγελματικής σχολής δευτεροβάθμιας εκπαίδευσης ή άλλης ισότι¬ 
μης σχολικής μονάδας της ημεδαπής ή αλλοδαπής. 

- Προσόν διορισμού στον εισαγωγικό βαθμό των κλάδων Τ.Ε. ορίζεται 
απολυτήριος τίτλος υποχρεωτικής εκπαίδευσης (δηλ. απολυτήριο τριτα¬ 
ξίου γυμνασίου) ή για υποψήφιους που έχουν αποφοιτήσει μέχρι και το 
1980, απολυτήριο δημοτικού σχολείου ή απολυτήριος τίτλος κατώτε¬ 
ρης τεχνικής σχολής του ν.δ. 580/1970. 

- Για μια τριετία από την έναρξη ισχύος του νόμου 1586/86 
(1.4.1986) και κάθε φορά που δεν καθίσταται δυνατή η πλήρωση κε¬ 
νών θέσεων κλάδων Τ.Ε. από υποψήφιους με τα παραπάνω προσόντα, 
επιτρέπεται ο διορισμός προσωπικού με τυπικό προσόν ορισμένη ειδικό¬ 
τητα ή εμπειρία. 

- Σε υπαλλήλους κλάδων που συγκροτούνται από περισσότερες ειδικό¬ 
τητες, μπορεί να ανατίθενται και καθήκοντα άλλων ειδικοτήτων του 
ίδιου κλάδου, από εκείνη για την οποία έχουν προσληφθεί. Η ανάθεση 
γίνεται με την προϋπόθεση ότι, κατά την κρίση της υπηρεσίας, ο υπάλ¬ 
ληλος μπορεί να ανταποκριθεί στο ανατιθέμενο έργο. 

Άρθρο 5 

Σίτιση προσωπικού 

Το άρθρο 34 του Β.Δ/τος 287/73 αντικαθίσταται ως εξής: 

1. Δωρεάν σίτισης δικαιούται το εσωτερικό προσωπικό του Ιδρύμα¬ 
τος. Επίσης δωρεάν ενός γεύματος δικαιούται το λοιπό προσωπικό 
εκτός του διοικητικού. 

Το προσωπικό που γευματίζει θα παρατείνει το χρόνο εργασίας του 
στο Ίδρυμα κατά μισή ώρα για κάθε ημέρα σίτισης. 

Άρθρο 6 

Λειτουργία Εργαστηρίων 

Το Διοικητικό Συμβούλιο μπορεί με απόφασή του εγκρινομένη από 
το Νομάρχη Θεσσαλονίκης να συστήσει στο Ίδρυμα Εργαστήριο ειδικής 
προεπαγγελματικής ή επαγγελματικής εκπαίδευσης για όσους από 
τους περιθαλπομένους κρίνει ότι είναι ικανοί να εκπαιδευτούν. 

Στον Τπουργό ΐγείας. Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος προεδρικού διατάγ¬ 
ματος. 

Αθήνα, 28 Μαρτίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

ΓΙΑΝΝΗΣ ΦΛΩΡΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 150 

(3) 

Σύσταση Ν.Π.Δ.Δ. με την επωνυμία «θεραπευτήριο Χρονιών Παθή¬ 
σεων Αρτας» και έγκριση του Οργανισμού διοίκησης και λειτουρ¬ 
γίας αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 της παρ. 2 του άρθρου 5 του Ν.Δ. 
162/1973 «περί μέτρων προστασίας Τπερηλίκων και Χρονίως πασχό- 
ντων ατόμων» Φ.Ε.Κ. 227 όπως συμπληρώθηκε με τις διατάξεις του 
άρθρου 56 του Νόμου 1539/85 «Ένταξη επαναπατριζομένων πολιτι- , 
Φ*Ε Γ*" σΤ0υ< ’ ασ Φ α ^· στικ °ύς οργανισμούς» και άλλες διατάξεις 

2. Τις διατάξεις του άρθρου 24 παρ. 5 του νόμου 1558/85 (Φ. 137) 
«Κυβέρνηση και Κυβερνητικά όργανα». 

3- Τις διατάξεις του άρθρου 10 παρ. 2 του Ν. 993/79 «περί του επΓ 
συμβασει εργασίας ιδιωτικού προσωπικού του Δημοσίου, των Ο.Τ.Α·· 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


165 ] 


και των λοιπών Ν.Π.Δ.Δ.» (ΦΕΚ 281Α'). 

4. Τις διατάξεις του άρθρου 9 παρ. 10 του Ν. 1586/86 «Βαθμολο¬ 
γική διάρθρωση των θέσεων του Δημοσίου, νομικών προσώπων Δημο¬ 
σίου Δικαίου και των Οργανισμών Τοπικής Αυτοδιοίκησης και άλλες 
διατάξεις» (ΦΕΚ 37 τ.Α'). 

5. Την απόφαση του Πρωθυπουργού και του Υπουργού Οικονομικών 
με αριθμό 2389/13.2.87 (ΦΕΚ 81/Β/87) «Ανάθεση αρμοδιοτήτων 
στον Υφυπουργό Οικονομικών». 

6. Την αριθ. 489/1987 γνωμοδότηση του Συμβουλίου της Επικρά¬ 
τειας με πρόταση των Υπουργών Προεδρίας της Κυβέρνησης, Υγείας, 
Πρόνοιας και Κοινωνικών Ασφαλίσεων και του Υφυπουργού Οικονομι¬ 
κών, αποφασίζουμε: 

Αρθρο 1 

Σύσταση - Επωνυμία - Εποπτεία 

Συνιστάται Ν.Π.Δ.Δ. με την επωνυνία «Θεραπευτήριο Χρονιών Πα¬ 
θήσεων Άρτας» με έδρα την Άρτα. 

Το Ίδρυμα αυτό εποπτεύεται από το Υπουργείο Υγείας, Πρόνοιας 
και Κοινωνικών Ασφαλίσεων. 

Άρθρο 2 

Σκοπός του Θεραπευτηρίου είναι: 

α. Η περίθαλψη εκατό (100) ατόμων που πάσχουν από κινητική ανα¬ 
πηρία ή πνευματική καθυστέρηση και δεν μπορούν να αυτοεξυπηρετη- 
θούν. 

β. Η επαγγελματική κατάρτιση των περιθαλπομένων, καθώς και άλ¬ 
λων ατόμων χρονίως πασχόντων του νομού Άρτας. 

Άρθρο 3 

Παρεχομένη Περίθαλψη 

Το θεραπευτήριο Χρονιών Παθήσεων Άρτας παρέχει στα άτομα που 
περιθάλπει υγιεινή στέγη και διατροφή, κατάλληλο ρουχισμό, ιατροφαρ¬ 
μακευτική περίθαλψη, φυσικοθεραπεία και εργοθεραπεία, ενώ παράλ¬ 
ληλα φροντίζει για την εισαγωγή όσων έχουν ανάγκη σε κατάλληλο νο¬ 
σηλευτικό Ίδρυμα. 

Επίσης με την εφαρμογή του προγράμματος επαγγελματικής κατάρ¬ 
τισης επιδιώκεται η ψυχική τόνωση και η κοινωνική ένταξη των περι- 
θαλπομένων. 

Άρθρο 4 

Προϋποθέσεις εισαγωγής 

1. Στο Ίδρυμα εισάγονται άτομα και των δύο φύλων ηλικίας από 18 
ετών και πάνω χρονίως πάσχοντα, απ’ όλα τα διαμερίσματα της Χώρας 
και κατά προτίμηση από το νομό Άρτας, αφού προσκομισθούν τα ακό¬ 
λουθα δικαιολογητικά: 

α. Αίτηση 

β. Αποδεικτικό στοιχείων ταυτότητας 

γ. Έκθεση κοινωνικής έρευνας, με πρόταση εισαγωγής στο Ίδρυμα. 

δ. Ιατρικό πιστοποιητικό για την αιτία του χρόνιου νοσήματος, στο 
οποίο θα αναγράφεται ότι το άτομο που έχει ανάγκη ιδρυματικής περί¬ 
θαλψης, δεν πάσχει από μολυσματική νόσο, συφιλίδα, φυματίωση, καρ¬ 
κίνο ή άλλο βαρύ νόσημα, που να χρειάζεται ειδική νοσηλεία και δεν έχει 
διεγέρσεις ώστε να γίνεται ανήσυχο και ακατάλληλο για συμβίωση. 

2. Οι περιθαλπόμενοι συμμετέχουν στη δαπάνη περίθαλψής τους 
ανάλογα με τις οικονομικές δυνατότητές τους. 

Η συμμετοχή καθορίζεται από το Διοικητικό Συμβούλιο, βάσει τιμο¬ 
λογίου με κλίμακα ανάλογη με το ύψος του εισοδήματος του κάθε περι- 
θαλπομένου. 

3. Οι εισαγόμενοι στο Ίδρυμα με απόφαση του κατά το άρθρ. 2 Ν.Δ/ 
τος 57/73 οικείου Νομάρχη περί οικονομικής αδυναμίας τους απαλ¬ 
λάσσονται από την καταβολή τροφείων - νοσηλίων, εκτός αν από την 
ίδια την απόφαση προβλέπεται συμμετοχή. 

Δύναται το Ίδρυμα να ζητήσει την έκδοση της απόφασης του Νο- 
μάρχη που προβλέπεται από τις διατάξεις του Ν.Δ. 57/73 και κατά τη 
διάρκεια περίθαλψης κάποιου ατόμου. 

4. Στους περιθαλπομένους παρέχονται οι ίδιες υπηρεσίες ανεξάρτητα 
από τη συμμετοχή ή μη στη δαπάνη των νοσηλίων - τροφείων. 

Άρθρο 5 

Διοίκηση 

Το Ίδρυμα διοικείται από 7μελές Διοικητικό Συμβούλιο το οποίο διο¬ 


ρίζεται με ισάριθμα αναπληρωματικά μέλη, με απόφαση του Νομάρχη 
και αποτελείται από: 
α. Τον Πρόεδρο. 

β. Έναν εκπρόσωπο των περιθαλπομένων ή έναν εκπρόσωπο των 
κηδεμόνων αυτών (αιρετό). 

γ. Έναν εκπρόσωπο των εργαζομένων, 
δ. Έναν αιρετό εκπρόσωπο της Τοπικής Αυτοδιοίκησης, 
ε. Έναν εκπρόσωπο του Υπουργείου Κοινωνικών Υπηρεσιών (Διοι¬ 
κητικό υπάλληλο ή Κοινωνικό Λειτουργό). 

στ. και ζ. Δύο έγκριτα πρόσωπα με κοινωνική δράση. 

Άρθρο 6 

Λειτουργία του Διοικητικού Συμβουλίου (Δ.Σ.) 

1. Το Διοικητικό Συμβούλιο συνεδριάζει τακτικά δύο φορές το μήνα 
και έκτακτα όταν παρίσταται ανάγκη, καθώς επίσης και όταν ζητηθεί 
με έγγραφη αίτηση τεσσάρων (4) τουλάχιστον μελών αυτού, πάντοτε 
όμως με πρόσκληση του Προέδρου. 

2. Στις συνεδριάσεις του Διοικητικού Συμβουλίου μετέχει ο Προϊστά¬ 
μενος του Ιδρύματος, ως εισηγητής χωρίς ψήφο. 

3. Τα θέματα που είναι για συζήτηση καταχωρούνται στην ημερήσια 
διάταξη, η οποία κοινοποιείται έγκαιρα στα μέλη του Διοικητικού Συμ¬ 
βουλίου μαζί με την πρόσκληση για συνεδρίαση σύμφωνα με τις διατά¬ 
ξεις της παρ. 5 του άρθρου 19 του Ν. 1599/1986, όπως αυτές ισχύουν 
κάθε φορά. 

θέματα που δεν αναγράφονται στην ημερήσια διάταξη δεν συζητού- 
νται, εκτός και εάν πρόκειται για επείγοντα θέματα και αποφασίζουν τη 
συζήτηση όλα τα παρόντα μέλη του Διοικητικού Συμβουλίου. 

4. Τα πρακτικά κάθε συνεδριάσεως επικυρώνονται από το Διοικητικό 
Συμβούλιο στην επόμενη συνεδρίαση και καταχωρούνται από το γραμ¬ 
ματέα σε ειδικό βιβλίο πρακτικών μονογραμμένο από τον Πρόεδρο. 

Τα πρακτικά υπογράφονται από τον Πρόεδρο ή τον προεδρεύοντα και 
τον Γραμματέα. 

5. Ουδεμία απόφαση του Διοικητικού Συμβουλίου εκτελείται, εάν δεν 
έχουν επικυρωθεί τα πρακτικά της συνεδριάσεως στην οποία πάρθηκε η 
απόφαση. 

Προκειμένου για εξαιρετικές περιπτώσεις, για τις οποίες η εκτέλεση 
δεν επιδέχεται αναβολή, δύναται το Διοικητικό Συμβούλιο με ειδική 
απόφαση να θεωρεί ως επικυρωμένα τα σχετικά πρακτικά για τα θέ¬ 
ματα αυτά, με σκοπό την άμεση εκτέλεση της απόφασης. 

6. Το Διοικητικό Συμβούλιο για να έχει απαρτία, πρέπει τα μέλη που 
βρίσκονται στη συνεδρίαση να είναι περισσότερα από τα μέλη που απου¬ 
σιάζουν. 

Οι αποφάσεις του Διοικητικού Συμβουλίου λαμβάνονται με ψηφοφο¬ 
ρία και με πλειοψηφία των παρόντων μελών. Σε περίπτωση ισοψηφίας 
υπερισχύει η ψήφος του Προέδρου ή αυτού που προεδρεύει. 

- Άρθρο 7 

Αρμοδιότητες του Διοικητικού Συμβουλίου 
Το Διοικητικό Συμβούλιο 

1. Διοικεί και διαχειρίζεται όλες τις υποθέσεις του Ιδρύματος, σύμ¬ 
φωνα με τις διατάξεις που ισχύουν κάθε φορά. 

2. Εγκρίνει τις απαιτούμενες για τη λειτουργία του Ιδρύματος δαπά¬ 
νες μέσα στα όρια των πιστώσεων του προϋπολογισμού, του οποίου δύ- 
ναται να ζητήσει από την οικεία Νομαρχία την τροποποίηση και ανα¬ 
μόρφωση μέσα στο οικονομικό έτος, με τη διαδικασία του άρθρου 10 
του παρόντος. 

3. Διορίζει όλο το προσωπικό, σύμφωνα με τη νόμιμη διαδικασία και 
ασκεί σύμφωνα με τις διατάξεις που ισχύουν κάθε φορά, τις αρμοδιότη¬ 
τες που αναφέρονται στην υπηρεσιακή κατάσταση και τον πειθαρχικό 
έλεγχο του προσωπικού. 

4. Αποφασίζει για τα εισαγόμενα άτομα σύμφωνα με τις προϋποθέ¬ 
σεις του άρθρου 4 του παρόντος. 

5. Είναι αρμόδιο για όλα τα θέματα, χωρίς εξαίρεση, που σχετίζονται 
με την πορεία των εργασιών του Ιδρύματος, εκτός απο εκείνα για τα 
οποία προβλέπεται με ειδικές διατάξεις αρμοδιότητα υφισταμένων ορ¬ 
γάνων του νομικού προσώπου. 

Άρθρο 8 

Αρμοδιότητες του Προέδρου του Διοιηκητικού Συμβουλίου 
Ο Πρόεδρος ασκεί τις παραπάνω αρμοδιότητες: 

1. Εκπροσωπεί το Ίδρυμα στις δικαστικές και εξώδιχες υποθέσεις 
του και διορίζει τους δικαστικούς πληρεξουσίους. 

2. Προσκαλεί σύμφωνα με τις διατάξεις του άρθρου 19 του Ν. 
1599/1986 τα μέλη του Διοικητικού Συμβουλίου στις συνεδριάσεις, 
καταρτίζει με το προϊστάμενο του Ιδρύματος την ημερήσια διάταξη των 
θεμάτων που είναι για συζήτηση και υπογράφει τις προσκλήσεις στις 
οποίες ορίζεται ο τόπος, η ημέρα και η ώρα της συνδριάσεως. 

Στην ημερήσια διάταξη περιέχονται περιληπτικά τα θέματα που θα 
συζητηθούν. 

3. Υπογράφει με τον Προϊστάμενο των Υπηρεσιών του Ιδρύματος τις 
επιταγές και τα εντάλματα πληρωμών, καθώς και τα έγγραφα για τα 
οποία δεν έχουν εξουσιοδοτηθεί γι’ αυτό ο παραπάνω Προϊστάμενος ή οι 
Προϊστάμενοι των Τμημάτων. 

4. Ασκεί τις αρμοδιότητες για το προσωπικό του Ιδρύματος που του 
παρέχουν οι νόμοι και συντάσσει τις υπηρεσιακές εκθέσεις του Προϊστα¬ 
μένου του Ιδρύματος. 

Άρθρο 9 

Πόροι του Ιδρύματος 

Πόροι του ιδρύματος είναι: 

α. Κρατική επιχορήγηση. 

β. Έσοδα από την εκμετάλλευση της περιουσίας του. 

γ. Τροφεία από τους περιθαλπομένους ή και από τους ασφαλιστικούς 
των φορείς. 

δ. Εισφορές, δωρεές, κληρονομιές, κληροδοσίες προς το Ίδρυμα. 

ε. Κάθε άλλο νόμιμο έσοδο. 

Άρθρο 10 
Προϋπολογισμός 

Ο προϋπολογισμός καταρτίζεται από την υπηρεσία του Ιδρύματος, 
σύμφωνα με όσα προβλέπονται από τις κείμενες διατάξεις, με βάση την 
προγραμματισμένη από το Διοικητικό Συμβούλιο δραστηριότητα, ψηφί¬ 
ζεται από το Διοικητικό Συμβούλιο και εγκρίνεται από το Νομάρχη. 
Αντίγραφο του εγκριθέντος προϋπολογισμού υποβάλλεται στο Υπουρ¬ 
γείο Υγείας, Πρόνοιας και Κοινωνικών Ασφαλίσεων. 

Άρθρο 11 
Εισπράξεις Εσόδων 

1. Τα κεφάλαια και οι πόροι του Ιδρύματος κατατίθενται απ’ ευθείας 
σε τηρούμενο λογαριασμό στο Υποκ/μα της Τράπεζας Ελλάδας. 

2. Ειδικές πιστώσεις ή κεφάλαια που πλεονάζουν μεταφέρονται σε ει¬ 
δικούς λογαριασμούς διαθεσίμων, με τόκο, ή χωρίς τόκο ανάλογα με 
την προέλευση αυτών. Η μεταφορά από το Λογαριασμό Ταμειακής δια- 
χειρίσεως και η επαναφορά σ’ αυτόν γίνεται με εντολή του Προϊσταμέ¬ 
νου των υπηρεσιών του Ιδρύματος ή οίκοθεν από την Τράπεζα της Ελ¬ 
λάδας, σύμφωνα με τα οριζόμενα στην παράγραφο 3 του άρθρου 4 του 
Α.Ν. 161.1/1950 που έχει προστεθεί με το άρθρο 2 του Ν.Δ/τος 
2999/54. 

Άρθρο 12 
Πληρωμές Δαπανών 

Κάθε πληρωμή ενεργείται με χρηματικό ένταλμα, το οποίο υπογρά¬ 
φεται από τον Πρόεδρο του Διοικητικού Συμβουλίου ή άλλο μέλος αυ¬ 
τού, ειδικά εξουσιοδοτημένο καθώς και από τον Προϊστάμενο των υπη¬ 
ρεσιών του Ιδρύματος και το Λογιστή, η δε καταβολή του ποσού αυτού 
ενεργείται με έκδοση ισόποσης επιταγής, σε βάρος του λογαριασμού που 
τηρεί το Ίδρυμα στο Υποκατάστημα της Τράπεζας της Ελλάδας. 

Οι επιταγές υπογράφονται όπως και τα εντάλματα πληρωμής. 

Άρθρο 13 
Εκτέλεση Δαπανών 

Οι δαπάνες του Ιδρύματος εκτελούνται σύμφωνα με τις διατάξεις 
περί Λογιστικού των Ν.Π.Δ.Δ. και της νομοθεσίας περί εκτελέσεως Δη¬ 
μοσίων Έργων. 

Άρθρο 14 

Βασική διάρθρωση των Υπηρεσιών 

1. Οι Υπηρεσίες του Ιδρύματος αποτελούν Διεύθυνση η οποία συ¬ 
γκροτείται από τρία Τμήματα: 


α. Τμήμα Χρονίως Πασχάντων. 

β. Τμήμα Φυσικής αποκατάστασης και επαγγελματικής εκπαίδευ- 
σης. 

γ. Τμήμα Διοικητικού. 

2. α) Το Τμήμα χρονίως πασχόντων είναι αρμόδιο για κάθε θέμα που 
αναφέρεται στην προστασία που παρέχεται από το Ίδρυμα στα χρονίως 
πάσχοντα άτομα. 

β) Το Τμήμα Φυσικής αποκατάστασης και επαγγελματικής εκπαί¬ 
δευσης είναι αρμόδιο για κάθε θέμα, που αναφέρεται στη φυσική αποκα¬ 
τάσταση των περιθαλπομένων καθώς και στην επαγγελματική εκπαί¬ 
δευση τόσο των περιθαλπομένων όσο και των λοιπών μειονεκτούντων 
ατόμων από 18 ετών και άνω. 

γ) Το Τμήμα Διοικητικού είναι αρμόδιο για το χειρισμό κάθε θέμα¬ 
τος, που αναφέρεται στη γενική κατάσταση του προσωπικού του Ιδρύ¬ 
ματος, στα οικονομικά και στη διαχείριση της περιουσίας αυτού, καθώς 
και στο χειρισμό θεμάτων γραμματείας. 

Άρθρο 15 
Προσωπικό 

Οι θέσεις του προσωπικού διαρθρώνονται κατά Κλάδους, βαθμούς 
και ειδικότητες όπως παρακάτω: 

Μόνιμες θέσεις 

1. Κλάδος ΠΕ Διοικητικός - Οικονομικός, 
θέσεις δύο (2). 

Κλάδος ΠΕ Ιατρών ειδικοτήτων (γενικής ιατρικής ή παθολο- 
γίας). 

θέση μία (1) και φυσικής ιατρικής και αποκατάστασης, 
θέσεις δύο (2). 

Κλάδος ΠΕ Φυσικής Αγωγής και Αθλητισμού θέση μία (1). 
Κλάδος ΠΕ Ψυχολόγων, 
θέση μία (1). 

Κλάδος ΠΕ Επαγγελματικών Συμβούλων θέση μία (1). 

Κλάδος ΤΕ Νοσηλευτικής, 
θέσεις έξι (6). 

Κλάδος ΤΕ Κοινωνικής Εργασίας, 
θέσεις δύο (2). 

Κλάδος ΤΕ Φυσικοθεραπείας, 
θέσεις τρεις (3). 

Κλάδος ΤΕ Εργοθεραπείας, 
θέσεις τρεις (3). 

Κλάδος ΤΕ Διατροφής, 
θέση μία (1). 

Κλάδος ΔΕ Διοικητικός - Λογιστικός, 
θέσεις τέσσερις (4). 

Κλάδος ΔΕ Βοηθών Νοσοκόμων, 
θέσεις ένδεκα (11). 

Τρεις θέσεις του Κλάδου ΔΕ Βοηθών Νοσοκόμων πληροΰνται μόνο 
στην περίπτωση που είναι αδύνατη η κάλυψη ισάριθμων θέσεων του 
Κλάδου ΤΕ Νοσηλευτικής. 

Κλάδος ΔΕ Μαγείρων, 
θέσεις δύο (2). 

Κλάδος ΔΕ Τεχνικός, 
θέσεις επτά (7). 

Από τις παραπάνω θέσεις ορίζονται: 

Μία (1) θέση ηλεκτρολόγου. 

Δύο (2) θέσεις Υδραυλικών - Συντηρητών κτιρίων - Συντηρητών μη¬ 
χανολογικών εγκαταστάσεων. 

Μία (1) θέση οδηγού αυτοκινήτων. 

Δύο (2) θέσεις Ραπτριών. 

Μία (1) θέση Κουρέα. 

Κλάδος ΥΕ Βοηθητικού προσωπικού, 
θέσεις οκτώ (8). 

Κλάδος ΥΕ Βοηθητικού Προσωπικού Μαγειρείου (για εργασίες βοη¬ 
θού μάγειρα, πλύντου μαγειρικών σκευών, τραπεζοκόμου και λοιπών 
εργασιών μαγειρείου), 
θέσεις δεκατρείς (13). 

Κλάδος ΥΕ Προσωπικού Καθαριότητας - θέσεις δεκατρείς (13). 
Από τις παραπάνω θέσεις ορίζονται: 

Εξι (6) θέσεις καθαρισμού - βοηθητικών εργασιών. 

Επτά (7) θέσεις Σιδηρωτριών - Πλυντριών. 

Κλάδος ΥΕ Εργατών, 
θέσεις δύο (2). 

Κλάδος ΥΕ βοηθητικού υγειονομικού προσωπικού. ' 

Θέσεις είκοσι δύο (22) (για εργασίες φροντίδας ασθενών). Δώδεκα 
θέσεις (12) και για εργασίες μεταφοράς ασθενών δέκα (10) θέσεις. 
Οκτώ (8) θέσεις του προσωπικού για εργασίες φροντίδας ασθενών πλη- 
ρούνται μόνον εφόσον είναι αδύνατη η πλήρωση (8) οκτώ θέσεων του 
Κλάδου ΔΕ Βοηθών Νοσοκόμων. 

Ειδικό Τεχνικό προσωπικό με σύμβαση Ιδιωτικού Δικαίου. 

Τέσσερις (4) θέσεις τεχνιτών εκπαιδευτών: 

Οι θέσεις των Τεχνιτών - εκπαιδευτών ορίζονται ως θέσεις Ιδιωτικού 
Δικαίου δεδομένου ότι οι ειδικότητες αυτών θα καθορίζονται κάθε φορά 
από το Διοικητικό Συμβούλιο ανάλογα με τις λειτουργικές δυνατότητες 
των περιθαλπόμενων εκείνων που κρίνονται ικανοί για επαγγελματική 
κατάρτιση. 

Άρθρο 16 

Προσόντα διορισμού για κάθε θέση 

I. Μόνιμες θέσεις 

1. Για τον Κλάδο ΠΕ Διοικητικό - Οικονομικό, πτυχίο ή δίπλωμα 
Νομικής ή Πολιτικών ή Οικονομικών Επιστημών ή Διοίκησης Επιχει¬ 
ρήσεων Ανωτάτου Εκπαιδευτικού Ιδρύματος της ημεδαπής ή πτυχίο ή 
δίπλωμα Ανωτάτης Σχολής Οικονομικών και Εμπορικών Επιστημών ή 
Παντείου Ανωτάτης Σχολής Πολιτικών Επιστημών ή Ανωτάτων Βιο¬ 
μηχανικών Σχολών της ημεδαπής ή ισότιμο, αντίστοιχης ειδικότητας, 
σχολών της αλλοδαπής. 

2. Για τον κλάδο ΠΕ Ιατρών ειδικοτήτων πτυχίο ή δίπλωμα ιατρικής 
Ανωτάτου Εκπαιδευτικού Ιδρύματος της ημεδαπής ή ισότιμο πτυχίο ή 
δίπλωμα ιατρικής, σχολών της αλλοδαπής, άδεια άσκησης επαγγέλμα¬ 
τος και άδεια τίτλου (αντίστοιχης ειδικότητας από τις αρμόδιες Ελληνι¬ 
κές αρχές. 

3. Για τον κλάδο ΠΕ Φυσικής Αγωγής και Αθλητισμού, πτυχίο τμή¬ 
ματος Φυσικής Αγωγής και Αθλητισμού Ανωτάτου Εκπαιδευτικού 
Ιδρύματος της ημεδαπής ή ισότιμο πτυχίο (αντίστοιχης ειδικότητας, 
σχολής της ημεδαπής ή αλλοδαπής. 

4. Για τον κλάδο ΠΕ Ψυχολόγων, πτυχίο ψυχολογίας Πανεπιστη¬ 
μίου της ημεδαπής ή ισότιμο πτυχίο σχολής της αλλοδαπής και ειδί¬ 
κευση στην εφαρμοσμένη ή Κλινική Ψυχολογία που να αποδεικνύε- 
ται: 

α. Με αναγνωρισμένο διδακτορικό δίπλωμα ή 

β. Με μεταπτυχιακό τίτλο σπουδών διάρκειας τουλάχιστον ενός ακα¬ 
δημαϊκού έτους. 

γ. Με σημαντική εμπειρία τουλάχιστον τεσσάρων ετών. 

5. Για τον Κλάδο ΠΕ Επαγγελματικών Συμβούλων, πτυχίο Ανωτά¬ 
του Εκπαιδευτικού Ιδρύματος της ημεδαπής ή ισότιμο της αλλοδαπής 
και ειδική επιστημονική εξειδίκευση σε θέματα επαγγελματικού προσα¬ 
νατολισμού που να αποδεικνύεται: 

α. Με αναγνωρισμένο διδακτορικό δίπλωμα ή 

β. Με μεταπτυχιακό τίτλο σπουδών διάρκειας ενός «ακαδημαϊκού 
έτους. 

γ. Με σημαντική εμπειρία τουλάχιστον τεσσάρων ετών. 

6. Για τον κλάδο ΤΕ Νοσηλευτικής, πτυχίο νοσηλευτικής σχολής ή 
πτυχίο επισκεπτών και επισκεπτριών σχολής επα^ελμάτων Υγείας και 
Πρόνοιας των Τεχνολογικών Εκπαιδευτικών Ιδρυμάτων της ημεδαπής 
ή πτυχίο (αντίστοιχης ειδικότητας ισότιμης Σχολής της ημεδαπής ή αλ¬ 
λοδαπής και άδεια άσκησης επαγγέλματος. 

7. Για τον κλάδο ΤΕ Κοινωνικής Εργασίας, πτυχίο Κοινωνικής Ερ¬ 
γασίας σχολής Επαγγελμάτων Υγείας και Πρόνοιας και Τεχνολογικών 
Εκπαιδευτικών Ιδρυμάτων της ημεδαπής ή πτυχίο αντίστοιχης ειδικό¬ 
τητας ισότιμης σχολής της ημεδαπής ή αλλοδαπής και άδεια άσκησης 
επαγγέλματος. 

8. Για τον κλάδο ΤΕ Φυσικοθεραπείας, πτυχίο Φυσικοθεραπείας 
σχολής Επαγγελμάτων Υγείας και Πρόνοιας των Τεχνολογικών Εκ¬ 
παιδευτικών Ιδρυμάτων της ημεδαπής ή πτυχίο αντίστοιχης ειδικότη¬ 
τας ισότιμης σχολής της ημεδαπής ή αλλοδαπής και άδεια άσκησης 
επαγγέλματος (για όσες ειδικότητες χορηγείται εκ μέρους της αρμόδιας 

α ρχή«)· 

9. Για τον κλάδο ΤΕ Εργοθεραπείας, πτυχίο Εργοθεραπείας σχολής 
επαγγελμάτων Υγείας και Πρόνοιας των Τεχνολογικών Εκπαιδευτι¬ 
κών Ιδρυμάτων της ημεδαπής ή πτυχίο αντίστοιχης ειδικότητας ισότι- 
μης σχολής της ημεδαπής ή (αλλοδαπής και άδεια άσκησης επαγγέλμα¬ 
τος. 

10. Για τον κλάδο ΤΕ Διατροφής, πτυχίο ειδικότητας διαιτολόγου 
αναγνωρισμένης οινώτερης σχολής ή ισότιμης σχολής της ημεδαπής ή 
(αλλοδαπής, εν ελλείψει δε αυτού πτυχίο Ανώτατης Σχολής Οικιακής 
Οικονομίας ή ισότιμο πτυχίο, (αντίστοιχης ειδικότητας σχολής ημεδα¬ 


πής ή (αλλοδαπής με τρία χρόνια τουλάχιστον φοίτηση. 

11. Για τον κλάδο ΔΕ Διοικητικό - Λογιστικό μέχρι την 31.3.1991. 
απολυτήριος τίτλος Λυκείου ή εξαταξίου γυμνασίου ή ισότιμου σχολείου 
ανεξάρτητα από ειδικότητα. Από την 1.4.1991 οι θέσεις του κλάδου 
καλύπτονται κατά το ήμισυ από κατόχους απολυτηρίου τίτλου λυκείου ή 
εξαταξίου γυμνασίου ή ισότιμου σχολείου (ανεξάρτητα από ειδικότητα 
και κατά το ήμισυ από κατόχους απολυτηρίου τίτλου τμήματος υπαλλή¬ 
λων γραφείου (διοίκησης) ή τμήματος υπαλλήλων λογιστηρίου τεχνικού 
- επαγγελματικού λυκείου. Από την 1.4.1996 οι θέσεις του κλάδου κα¬ 
λύπτονται αποκλειστικά από κατόχους απολυτηρίου τίτλου τμήματος 
υπαλλήλων γραφείου (διοίκησης) ή τμήματος υπαλλήλων λογιστηρίου 
τεχνικού - επαγγελματικού λυκείου. 

12. Για τον κλάδο ΔΕ Βοηθών Νοσοκόμων, πτυχίο αναγνωρισμένης 
Μέσης Τεχνικής Επαγγελματικής και Νοσηλευτικής Σχολής ή πτυχίο 
των πρώην σχολών Βοηθών νοσοκόμων μονοετούς φοίτησης. 

13. Για τους κλάδους ΔΕ Μαγείρων και ΔΕ Τεχνικών, πτυχίο αντί¬ 
στοιχης ειδικότητας τεχνικού - επαγγελματικού λυκείου ή τεχνικής - 
επαγγελματικής σχολής δευτεροβάθμιας εκπαίδευσης ή σχολής μαθη¬ 
τείας του ΟΑΕΔ του Ν. 1346/83 (ΦΕΚ 46/Α) ή άλλης ισότιμης σχο¬ 
λικής μονάδας της ημεδαπής ή αλλοδαπής. 

Για το διορισμό στις παραπάνω θέσεις με το τυπικό προσόν του απο¬ 
λυτηρίου τίτλου τεχνικής - επαγγελματικής σχολής δευτεροβάθμιας εκ¬ 
παίδευσης ή σχολής μαθητείας του ΟΑΕΔ του Ν. 1346/83 (ΦΕΚ 
46/Α) ή άλλης ισότιμης σχολικής μονάδας της ημεδαπής ή αλλοδαπής 
απαιτείται και τριετής εμπειρία μετά την κτήση του απολυτηρίου τίτλου 
στην ειδικότητα ή σε συναφή ειδικότητα. 

Για τη συμπλήρωση της τριετούς εμπειρίας συνυπολογίζεται και ο 
χρόνος της στρατιωτικής θητείας, κατά τον οποίο ο στρατεύσιμος απα¬ 
σχολήθηκε σε εργασίες της οικείας ειδικότητας ή συναφούς. 

Μέχρι την 31.3.89, κάθε φορά που δεν καθίσταται δυνατή η πλή¬ 
ρωση κενών θέσεων προσωπικού από υποψηφίους με τα παραπάνω 
προσόντα επιτρέπεται ο διορισμός με προσόν είτε απολυτήριο τίτλο αντί¬ 
στοιχης ειδικότητας σχολών της προηγουμένης παραγράφου ή αναγνω¬ 
ρισμένης κατώτερης σχολής είτε αντίστοιχη εμπειρία. 

14. Για τους κλάδους ΥΕ Βοηθητικού Προσωπικού, Βοηθητικού 
προσωπικού Μαγειρείου, Εργατών, Βοηθητικού Υγειονομικού Προσω¬ 
πικού, απολυτήριος τίτλος υποχρεωτικής εκπαίδευσης (δηλαδή απολυ¬ 
τήριο τριταξίου γυμνασίου ή για υποψηφίους που έχουν αποφοιτήσει μέ¬ 
χρι το 1980 απολυτήριο δημοτικού σχολείου) ή απολυτήριος τίτλος κα¬ 
τώτερης τεχνικής σχολής του Ν.Δ. 580/1970. 

Μέχρι την 31.3.1989, κάθε φορά που δεν καθίσταται δυνατή η πλή¬ 
ρωση κενών θέσεων προσωπικού από υποψηφίους με τα παραπάνω 
προσόντα, επιτρέπεται ο διορισμός προσωπικού με τυπικό προσόν ορι¬ 
σμένη ειδικότητα ή εμπειρία. 

II. θέσεις με σύμβαση Ιδιωτικού Δικαίου 

Γ ια τις θέσεις των τεχνιτών - εκπαιδευτών με σύμβαση Ιδιωτικού Δι¬ 
καίου, πτυχίο αντίστοιχης ειδικότητας αναγνωρισμένης τεχνικής ή 
επαγγελματικής σχολής ή σχολείου μέσης εκπαίδευσης ή Σχολής Μα¬ 
θητείας Ο.Α.Ε.Δ. 

Σε περίπτωση μη κάλυψης των θέσεων με υποψήφιους με το παρα¬ 
πάνω προσόν, πτυχίο αναγνωρισμένης κατώτερης σχολής αντίστοιχης 
ειδικότητας ή Σχολής Μαθητείας Ο.Α.Ε.Δ. 

Σε περίπτωση μη κάλυψης των θέσεων με υποψήφιους με πτυχίο 
αναγνωρισμένης σχολής ή Σχολής Μαθητείας Ο.Α.Ε.Δ. απολυτήριο 
Δημοτικού Σχολείου και εμπειρία τριών ετών που να αποδεικνύεται από 
βιβλιάρια Κύριας ασφάλισης ή άλλο στοιχείο Ελληνικής ή ξένης Αρχής 
και άδεια άσκησης επαγγέλματος (για όσες ειδικότητες χορηγείται από 
την αρμόδια αρχή). 

Άρθρο 17 
Προϊστάμενοι 

Καθήκοντα Προϊσταμένου α) των Υπηρεσιών του Ιδρύματος ασκεί 
υπάλληλος του Κλάδου ΠΕ Διοικητικού - Οικονομικού, β) του Τμήμα¬ 
τος Διοικητικού, υπάλληλος του Κλάδου ΠΕ Διοικητικού - Οικονομι¬ 
κού ή του Κλάδου ΔΕ Διοικητικού - Λογιστικού, γ) του τμήματος χρο- 
νίως Πασχόντων, υπάλληλος του κλάδου ΠΕ Ιατρών ειδικοτήτων, δ) 
του Τμήματος Φυσικής αποκατάστασης και επαγγελματικής εκπαίδευ¬ 
σης υπάλληλος του Κλάδου ΠΕ Ιατρών ειδικότητας φυσικής Ιατρικής 
και αποκατάστασης ή του Κλάδου ΠΕ Φυσικής Αγωγής και Αθλητι¬ 
σμού ή ΠΕ Ψυχολόγων ή ΠΕ Επαγγελματικών Συμβούλων ή ΤΕ Κοι¬ 
νωνικής Εργασίας ή ΤΕ Φυσικοθεραπείας ή ΤΕ Εργοθεραπείας. 

Άρθρο 18 

Εσωτερικός κανονισμός 

Όλα τα λεπτομερέστερα θέματα που ανάγονται στην κανονική και 
εύρυθμη λειτουργία του Ιδρύματος ως και τα καθήκοντα των εργαζομέ¬ 
νων στο Ίδρυμα ρυθμίζονται με εσωτερικό κανονισμό λειτουργίας που 
εγκρίνεται από το Διοικητικό Συμβούλιο. 

Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 28 Μαρτίου 1988 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΥΓΕΙΑΣ ΠΡΟΝΟΙΑΣ & ΚΟΙΝ ΑΣΦ/ΣΕΟΝ 

ΓΙΑΝΝΗΣ ΦΛΩΡΟΣ 
-*- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 151 
Σύσταση θέσεων προσωπικού στο θεραπευτήριο Χρονιών Παθήσεων 
Νιγρίτας. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του νόμου 1558/85 (Φ. 137) 
«Κυβέρνηση και Κυβερνητικά όργανα». 

2. Τις διατάξεις του άρθρου 10 παρ. 2 του νόμου 1476/1984 «διο¬ 
ρισμός σε μόνιμες θέσεις του προσωπικού με σχέση εργασίας ιδιωτικού 
δικαίου του Δημοσίου, των Ν.Π.Δ.Δ. και των Ο.Τ.Α.» και άλλες διατά¬ 
ξεις (ΦΕΚ 136/84). 

3. Τις διατάξεις του άρθρου 20 παρ. 3 του Π.Δ/τος 611 /II «υπαλ¬ 
ληλικός Κώδικας» (ΦΕΚ 198/77). 

4. Τις διατάξεις του άρθρου 17 παρ. 1 του Ν.1320/83 «πρόσληψη 
στο Δημόσιο Τομέα και άλλες διατάξεις» (ΦΕΚ 6 Α’). 

5. Την αριθ. 2389/13.2.87 (ΦΕΚ 81/Β/87) απόφαση του Πρω¬ 
θυπουργού και του Υπουργού Οικονομικών «ανάθεση αρμοδιοτήτων 
στον Υφυπουργό Οικονομικών». 

6. Την υπ’ αριθ. 490/87 γνωμοδότηση του Συμβουλίου της Επι¬ 
κράτειας με πρόταση των Υπουργών Προεδρίας της Κυβέρνησης, 
Υγείας, Πρόνοιας και Κοινωνικών Ασφαλίσεων και Υφυπουργού Οικο¬ 
νομικών, αποφασίζουμε: 


Άρθρο 1 

Σύσταση θέσεων προσωπικού 

Συνιστώνται οι εξής μόνιμες θέσεις στο θεραπευτήριο Χρονιών Πα¬ 
θήσεων Νιγρίτας. 

Κλάδος ΔΕ Τεχνικός 

θέσεις δύο (2) 

Από τις παραπάνω θέσεις ορίζονται ειδικότητες: 

Μία (1) θέση συντηρητή κτιρίου 
Μία (1) θέση ράπτριας 
Κλάδος ΥΕ Προσωπικού καθαριότητας 
θέση μία (1) 


Άρθρο 2 
Όριο ηλικίας 

Ανώτατο όριο ηλικίας διορισμού των ατόμων που θα καλύψουν τις 
θέσεις που συνιστώνται με το άρθρο 1 του παρόντος ορίζεται το 45ο 
έτος. 


Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 28 Μαρτίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

ΓΙΑΝΝΗΣ ΦΛΩΡΟΣ 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 23, 24 και 25 του Ν. 1316/83 (ΦΕΚ 
3Α’) «Ίδρυση, Οργάνωση και αρμοδιότητες του Εθνικού Οργανισμού 
Φαρμάκων (Ε.Ο.Φ.), της Εθνικής Φαρμακοβιομηχανίας (ΕΦ), της 
Κρατικής Φαρμακαποθήκης (ΚΦ) και τροποποίηση και συμπλήρωση 
της Φαρμακευτικής Νομοθεσίας και άλλες διατάξεις» όπως το τελευ¬ 
ταίο αντικαταστάθηκε από τις διατάξεις του άρθρου 44 του Ν. 
1397/83 (ΦΕΚ 143 Α'), «Εθνικό Σύστημα Υγείας*. 

2. Τις διατάξεις του Π.Δ. 171/84 «Καταστατικό της Κρατικής 
Φαρμακαποθήκης Α.Ε.». 

3. Την υπ’ αριθμ. 0-440/10/15.4.87, γνωμοδότηση του Διοικητι¬ 
κού Συμβουλίου του Εθνικού Οργανισμού Φαρμάκων. 

4. Την Κοινή απόφαση του Πρωθυπουργού και του Υπουργού Οικο¬ 
νομικών αριθ. 2389/87 (ΦΕΚ 81/87 τ.Β') «Ανάθεση αρμοδιοτήτων 
στον Υφυπουργό Οικονομικών». 

5. Την υπ’ αριθ. 502/87 γνωμοδότηση του Συμβουλίου της Επι¬ 
κράτειας με πρόταση των Υπουργών Εθνικής Οικονομίας, Υγείας, 
Πρόνοιας και Κοινωνικών Ασφαλίσεων και Υφυπουργού Οικονομικών, 
αποφασίζουμε: 


Άρθρο 1 

Το πρώτο εδάφιο της παρ. 1 του άρθρου 3 του καταστατικού της 
Κρατικής Φαρμακαποθήκης Α.Ε. που θεσπίστηκε με το άρθρο πρώτο 
του Π.Δ. 171/84 αντικαθίσταται ως ακολούθους: 

«Σκοπός της εταιρείας σύμφωνα με το άρθρο 24 του Ν. 1316/83 εί¬ 
ναι: Η εισαγωγή, εξαγωγή, εμπορία, η διενέργεια αντιπροσωπευτικών 
εργασιών και γενικά η διακίνηση ειδών του άρθρου 2, του νόμου αυτού 
που καθορίζονται με απόφαση του Εθνικού Οργανισμού Φαρμά¬ 
κων». 


Άρθρο 2 

Η ισχύς του διατάγματος αυτού αρχίζει από τη δημοσίευσή του στην 
Εφημερίδα της Κυβερνήσεως. 

_ Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 29 Μαρτίου 1988 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Π. ΡΟΥΜΕΛΙΩΤΗΣ ΣΠ. ΚΑΛΟΥΔΗΣ 

ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

ΓΙΑΝΝΗΣ ΦΛΩΡΟΣ 

Συγχώνευση των Ε.Β.Ε. Αγρίνιου, Βόλου, Δράμας, Ηπείρου, Ηρα¬ 
κλείου, Καβάλας, Καλαμάτας, Κέρκυρας, Λάρισας, Μυτιλήνης, 
Πάτρας, Σάμου, Χίου με τα ΕΠΑΓΓ. και ΒΙΟΤΕΧΝ. Επιμελητήρια 
Αγρίνιου, Βόλου, Δράμας, Ηπείρου, Ηρακλείου, Καβάλας, Καλαμά¬ 
τας, Κέρκυρας, Λάρισας, Μυτιλήνης, Πάτροις, Σάμου, Χίου, (αντί¬ 
στοιχα καθώς και του Ε.Β.Ε. Δωδεκάνησου με το Ε.Β.Ε. Κάλυμνου 
- Κω, και ρύθμιση θεμάτων που αφορούν τα συγχωνευόμενα Επιμε¬ 
λητήρια. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 1 και 2 του Ν. 1746/88 (ΦΕΚ 
2/Α/8.1.88), καθώς και τις διατάξεις του άρθρου 18 παρ. 1 περιπτ. Β 
και του άρθρου 20 του ίδιου νόμου. 

2. Την απόφαση του Πρωθυπουργού και του Υπουργού Εμπορίου, 
αριθμ. Β3/139/16.2.87 «Ανάθεση αρμοδιοτήτων στον Υφυπουργό 
Εμπορίου» (ΦΕΚ 90/Β/87). 

3. Την αριθμ. 138/1988 γνωμοδότηση του Σ.τ.Ε. προτάσει του 
Υπουργού Προεδρίας της Κυβέρνησης και του Υφυπουργού Εμπορίου, 
αποφασίζουμε: 

Άρθρο 1 

1. Συγχωνεύονται τα Εμπορικά και Βιομηχανικά Επιμελητήρια 
Αγρίνιου, Βόλου, Δράμας, Ηπείρου, Ηρακλείου, Καβάλας, Καλαμάτας, 
Κέρκυρας, Λάρισας, Μυτιλήνης, Πάτρας, Σάμου, Χίου, που λειτουρ¬ 
γούσαν στους Νομούς Αιτωλ/νίας, Μαγνησίας, Δράμας, Ιωαννίνων, 
Ηρακλείου, Καβάλας, Μεσσηνίας, Κέρκυρας, Λάρισας, Μυτιλήνης, 
Αχαΐας, Σάμου και Χίου, με τα αντίστοιχα Επαγγελματοβιοτεχνικά 
Επιμελητήρια που λειτουργούσαν στην ίδια περιοχή και ονομάζονται ως 
κατωτέρω: Επιμελητήριο Αιτωλ/νίας, Μαγνησίας, Δράμας, Ιωαννί- 
νοΛ, Ηρακλείου, Καβάλας, Μεσσηνίας, Κέρκυρας, Λάρισας, Λέσβου, 
Αχαΐας, Σάμου, Χίου. 

2. Περιφέρεια του νέου Επιμελητηρίου ορίζεται η περιφέρεια των 
συγχωνευομένων Επιμελητηρίων. 

3. Συγχωνεύεται το Εμπορικό και Βιομηχανικό Επιμελητήριο Δωδε- 
κανήσου και Κάλυμνου - Κω και ονομάζεται Επιμελητήριο Δωδεκανή- 
σου με έδρα τη Ρόδο. 


Άρθρο 2 

1. Κάθε περιουσιακό στοιχείο των συγχωνευομένων Επιμελητηρίων 
περιέρχεται στο Επιμελητήριο που προέρχεται από τη συγχώνευση. 

2. Από τη δημοσίευση του παρόντος το νέο Επιμελητήριο υπεισέρχε¬ 
ται αυτοδίκαια σε όλα τα δικαιώματα και υποχρεώσεις των συγχωνευο¬ 
μένων. Οι εκκρεμείς δίκες συνεχίζονται από το νέο Επιμελητήριο και 
δεν επέρχεται βίαια διακοπή της δίκης ή άλλη γενικότερη για τη συνέ¬ 
χιση διατύπωση. 

Άρθρο 3 

1. Έως ότου εκδοθούν οι Οργανισμοί των νέων Επιμελητηρίων που 
προέρχονται από τη συγχώνευση, οι υπηρεσίες των συγχωνευομένων 
Επιμελητηρίων θα διέπονται από τους Οργανισμούς που ίσχυαν μέχρι 
σήμερα. 

2. Οι θέσεις του τακτικού προσωπικού κατά κλάδους και βαθμούς 
και οι θέσεις του προσωπικού με σχέση εργασίας ιδιωτικού δικαίου των 
συγχωνευομένων Επιμελητηρίων, μεταφέρονται στο Επιμελητήριο που 
προέρχεται από τη συγχώνευση. Το προσωπικό που κατέχει τις παρα¬ 
πάνω μεταφερόμενες θέσεις εξακολουθεί να κατέχει τις ίδιες θέσεις στο 
Επιμελητήριο που προέρχεται από τη συγχώνευση. 

Επίσης οι απασχολούμενοι στα συγχωνευόμενα Επιμελητήρια με 
σύμβαση μίσθωσης έργου εξακολουθούν να παρέχουν τις υπηρεσίες τους 
στο νέο Επιμελητήριο. 

' Άρθρο 4 

1. Μέχρι τη διενέργεια εκλογών για την ανάδειξη οργάνων διοίκησης 
σύμφωνα με το αρ. 6 του Ν. 1746/88, η διοίκηση των νέων Επιμελη¬ 
τηρίων ασκείται από Διοικητικό Συμβούλιο που αποτελείται από το σύ¬ 
νολο των μελών του Δ.Σ. των συγχωνευομένων Επιμελητηρίων, το 
οποίο εκλέγει Διοικητική Επιτροπή. 

2. Η διαδικασία εκλογής της πρέπει να έχει ολοκληρωθεί μέσα σε ένα 
μήνα από τη δημοσίευση του παρόντος. 

3. Στον Υφυπουργό Εμπορίου αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 31 Μαρτίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο! ΥΠΟΥΡΓΟΙ 

] ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΟΥ 

Α. ΚΑΚΛΑΜΑΝΗΣ Γ. ΔΑΣΚΑΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



